ประจำเดือนหนูมาวันที่4-7เมษายนหนูมีเพศสัมพันธ์กับแฟนแบบหลั่งในวันที่16แล้ววันที่19-22ก็มีเลือดออกจากช่องคลอดมาเยอะเหมือนประจำเดือนเลยค่ะ สีเลือดสีแดง แล้วยังมีลิ่มสีน้ำตาลออกมาอันนึง ตอนนี้หนูเครียดมากเลยค่ะ แล้วก็หน่วงๆท้องแน่นท้อง หนูสงสัยว่าหนูจะท้องไหมคะ
สวัสดีค่ะ การมีเลือดออกในวันที่ 19 เม.ย. โดยที่ประจำเดือนเพิ่งมาในวันที่ 4 เม.ย. เลือดที่ออกจึงไม่น่าใช่ประจำเดือน โดยอาจเกิดจาก1.การตั้งครรภ์ที่ผิดปกติ เช่นแท้งคุกคามท้องนอกมดลูกเป็นต้น โดยหากมีประจำเดือนไม่สม่ำเสมอ เลือดที่ออกในวันที่ 4 เม.ย. อาจไม่ใช่เลือดประจำเดือนก็ได้2. ผลข้างเคียงจากการใช้ยาฮอร์โมนต่างๆ เช่น ยาคุมฉุกเฉิน ยาสตรี ยาสมุนไพร อาหารเสริมต่างๆ3. มีมดลูกอักเสบ แต่มักมีตกขาวที่ผิดปกติร่วมด้วย4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในช่วงอายุ 40 ปีขึ้นไป5. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)6. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้นหากยังคงมีเลือดออกอยู่ แนะนำควรรีบไปพบแพทย์เฉพาะทางสูติ-นรีแพทย์ แพทย์โดยเร็วค่ะ แต่หากเลือดหยุดไปแล้ว และไม่มีอาการปวดท้องน้อยอีก อาจรอดูประจำเดือนไปก่อนอีกครั้งค่ะ หากถึงวันที่ 19 พ.ค. ประจำเดือนไม่มา ควรตรวจหาการตั้งครรภ์ดูค่ะสำหรับเลือดล้างหน้าเด็กนั้น มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน และเลือดล้างหน้าเด็กจะมีปริมาณที่น้อยกว่าประจำเดือนมาก สีจะจางกว่า และจะออกเพียงแค่ 1-2 วันค่ะ